รมว.ต่างประเทศมั่นใจนายกรัฐมนตรีเยือนสหรัฐประสบความสำเร็จ เผยสหรัฐให้การต้อนรับเป็นพิเศษ
รัฐมนตรีว่าการกระทรวงการต่างประเทศ มั่นใจนายกรัฐมนตรีเยือนสหรัฐประสบความสำเร็จ เผยสหรัฐให้การต้อนรับเป็นพิเศษ



นายดอน ปรมัติวินัย รัฐมนตรีว่าการกระทรวงการต่างประเทศ กล่าวพลเอก ประยุทธ์ จันทร์โอชา นายกรัฐมนตรี มีความพร้อมเต็มที่ในการพบปะหารือกับนายโดนัล ทรัมป์ ประธานาธิบดีสหรัฐ ที่จะพบกันในวันนี้ (2 ต.ค.2560) ในช่วงกลางวัน ตามเวลาท้องถิ่น ซึ่งจะเป็นช่วงดึกตามเวลาในประเทศไทย พร้อมกับเปิดเผยว่าการเยือนในครั้งนี้ถือว่ามีความพิเศษ เพราะหลังการหารือแบบสองต่อสองระหว่างผู้นำไทยและสหรัฐและการหารือแบบเต็มคณะแล้ว ยังมีการพูดคุยระหว่างการเลี้ยงอาหารกลางวัน  ซึ่งแตกต่างจากการเยือนของผู้นำประเทศอื่นๆ รวมถึงการต้อนรับในจุดที่มีความสง่างามกลางบริเวณสนาม ที่ถือเป็นการให้เกียรติและเป็นการแสดงออกถึงการยอมรับและการให้ความสนใจเป็นพิเศษต่อนายกรัฐมนตรีของไทย และคาดว่าการเดินทางเยือนสหรัฐครั้งนี้ จะประสบความสำเร็จเป็นที่น่าพอใจ